runetrust/blame-folketinget-dk huggingface dataset:
Charlotte Broman Mølbæk (SF), 2023-04-19:
Jeg tror, at ordføreren misforstod noget af det, jeg sagde.
Jeg sagde ikke, at der var nogen, der skulle undertrykkes.
Jeg ved, ikke om ordføreren har kigget på vores lille skranke derude i Vandrehallen med grundlovene hen over tiden, og der står indførelsen af kvinders stemmeret under midlertidige bestemmelser.
Det siger bare noget om den tankegang, der har ligget.
Vi er heldigvis nået et godt stykke af vejen, og vi fik ved det her valg valgt flere kvinder ind end nogen sinde.
Men den her bevægelse kommer ikke af sig selv, altså at vi sætter os i sofaen derhjemme og siger, at vi jo nu håber på, at det kommer til at ske, men vi bliver nødt til aktivt at gøre noget for at sikre, at kvinder kommer til at sidde i de vigtige magtpositioner.
Kim Edberg Andersen (NB), 2023-04-19:
Så det handler om at sætte kvinder i magtpositioner, fordi vi i patriarkatet simpelt hen har været grimme i rigtig mange år?
Det er godt nok 100 år siden, I fik stemmeret, så nu skal kvinderne i magtpositioner.
Det er super, så meld det da ud, og sig, at det er på tide, at mændene skal undertrykkes lidt.
Men selv jeg, der er ret gammel, kan faktisk ikke huske, da I fik stemmeret.
Jeg anerkender fuldt ud, at kvinder og mænd byder godt ind i alle brancher, og ledelse er altså også et job.
Det er bare de fede jobs med magt, og enten vil man have ligestilling, og så er der et måltal for alle brancher, eller også vil man bare undertrykke.
Charlotte Broman Mølbæk (SF), 2023-04-19:
Jo, men det er, fordi det er to forskellige ting, vi snakker om her.
Når vi snakker om kønsfordelingen i fagene, er det også noget, som vi er optaget af, altså både når der i nogle fag er en overvægt af kvinder og der i andre fag er en undervægt af kvinder.
Det, som vi snakker om her, er ledelsesposter og bestyrelsesposter, og det er dem, der handler om magt, og hvem der tager beslutningerne, og det er lige præcis derfor, det er vigtigt for os at få indført kvoter.
For kvinderne repræsenterer altså godt og vel halvdelen af befolkningen her i Danmark, og derfor skal de også være med til at tage beslutningerne.
Vi skal ikke særlig lang tid tilbage i vores historie for at se, hvordan vi helt systematisk ikke havde den samme plads eller de samme muligheder for at indgå i ledelsesposter.
Vi fik eksempelvis først lov til at stemme og stille op til valg i 1915, og det er i virkeligheden ikke særlig mange år siden.
Så vi har på den måde haft et patriarkat, som tidligere har bestemt rigtig, rigtig meget, og det er bare derfor, vi siger, at vi gerne vil fortsætte udviklingen i forhold til kvinderne og sikre, at de stadig væk og endnu mere kan sidde på ledelsesposter.
Kim Edberg Andersen (NB), 2023-04-19:
Tak for det.
Det er jo rart med et parti, som står ved, at kvoter er vejen frem, og jeg går selvfølgelig også ud fra, at der på ryggen af ordføreren står, at mænd også er fantastiske, for vi skal jo dele sol og vind lige.
Det er jo det, der er væsentligt.
Fred være med, om det er den bedste mand eller kvinde på posten.
For det er kvoten, der er vejen frem, fordi der er et eller andet patriarkat, der undertrykker kvinderne.
Så vil jeg gerne spørge: Hvorfor har SF ikke indført kvoter i alle fag?
Hvorfor er det kun i flødeskumslagene?
Hvorfor er det kun, når det drejer sig om de fag, hvor man tænker, at man skal være lidt højtuddannet og have en lyst til at gå derop, og man skal realisere sig selv og man samtidig skal have fire børn undervejs, hvor man, fordi man er kvinde og man har taget de her valg, så skal ind i en bestyrelse?
Hvorfor skal der ikke også være 50 pct. kvinder, når det drejer sig om en slamsluger?
Charlotte Broman Mølbæk (SF), 2023-04-19:
Nej, det er jeg ikke, for som jeg sagde i min ordførertale, er jeg vikar for ordføreren; derfor har jeg ikke været ude at samle yderligere empiri ind til den her ordførertale i dag.
Rosa Eriksen (M), 2023-04-19:
Jeg er personligt ikke afvisende over for at have nogle retningslinjer for, hvordan vi også udpeger i Folketinget, så vi sørger for at få nogle grupper med diversitet.
Det er for egen regning; det er ikke noget, jeg har talt med min gruppe om.
Men jeg er overhovedet ikke afvisende over for, at vi her som foregangsmænd skal være endnu bedre til det og være bevidste om det.
Så det er jeg ikke afvisende over for.
Sólbjørg Jakobsen (LA), 2023-04-19:
Lad mig så strege ordet dispensation ud, hvis ikke det skal gælde for, hvem man udpeger til diverse poster osv.
i Moderaterne, som formentlig også har en bestyrelse, går jeg ud fra – som de fleste partier har.
Skal de ikke gælde for politiske partier, og hvordan kan det anerkendes, at politiske partier vil tage højde for mangfoldighed, men at man ikke kan have den tillid til vores erhvervsliv?
Rosa Eriksen (M), 2023-04-19:
Jeg mener ikke, at Moderaterne har fået nogen former for dispensation.
Så jeg tænker ikke, at vi har fået nogen former for dispensation.
Og til det med, hvis der kom måltal for det, vil jeg sige, at vi jo er folkevalgte, og det er rimelig svært at lave et måltal for folketingsgrupper på den måde.
Så jeg synes ikke helt, at spørgsmålet giver mening.
Sólbjørg Jakobsen (LA), 2023-04-19:
Så bliver jeg nødt til at spørge ordføreren: Hvis man så er en virksomhed, som er meget, meget bevidst om det, ligesom Moderaterne er, og måske har kvinder både i bestyrelsen og i ejerkredsen osv., må man så også få dispensation ligesom Moderaterne, eller skal man stadig væk opfylde et måltal?
Rosa Eriksen (M), 2023-04-19:
Altså, nu kan jeg ikke huske tallene i hovedet, men Moderaterne er faktisk en af de grupper med størst diversitet, vi har i Folketinget, tror jeg.
Vi er næsten lige mange kvinder og mænd, og da der blev udvalgt ministre, udvalgte vi også tre mænd og to kvinder.
Så vi er i hvert fald meget, meget bevidste om det, når vi sammensætter.
Hold da op, det skabte meget snakken nede i salen.
Lars Boje Mathiesen (UFG), 2023-04-19:
Er det ikke lidt offensivt så at bede erhvervslivet om at have måltal for det, når et parti som Moderaterne ikke engang selv har måltal for, hvor mange mænd og kvinder der skal være?
Rosa Lund (EL), 2023-04-19:
Lad mig stille et hypotetisk spørgsmål, hr. Lars Boje Mathiesen: Kunne det tænkes, at den udvikling skete, fordi man netop besluttede i år 2012 at indføre måltal?
Det tror jeg.
Lars Boje Mathiesen (UFG), 2023-04-19:
Ja, og her snakker vi jo om kvinder i ledelsesstillinger og bestyrelser.
Så det er altså en markant udvikling, der er sket bare i perioden fra 2012 til 2020, og hvis den udvikling fortsætter, vil vi faktisk have opnået de her ønskelige tal ganske uden måltal.
Rosa Lund (EL), 2023-04-19:
Jeg tror, jeg sagde, at ligestillingen bevæger sig i sneglefart.
Lars Boje Mathiesen (UFG), 2023-04-19:
Ordføreren siger, at udviklingen for børsnoterede selskaber med kvinder i bestyrelsen bevæger sig i sneglefart.
Rosa Lund (EL), 2023-04-19:
Jamen jeg ville da ønske, at vi ikke havde et kønsopdelt arbejdsmarked.
Jeg ville da ønske, at det var sådan, at hvis man var kvinde, var det lige så tillokkende at vælge murerfaget, maskinmesterfaget, ingeniørfaget, og at hvis man var mand, var det lige så tillokkende at vælge et kvindedomineret fag som sosu-assistent, sygeplejerske, pædagog.
Det handler om det kønsopdelte arbejdsmarked.
Man kunne gerne lave måltal dér for min skyld, hvis det er det, Nye Borgerlige gerne vil.
Kim Edberg Andersen (NB), 2023-04-19:
Jamen jeg skal da være ærbødig over for fru Rosa Lund og så sige, at jeg da glæder mig til, at fru Mai Villadsen ikke kommer til at bestemme mere herinde.
For virkeligheden er jo også, at vi har en DR-direktør, der er en fru, og som lige har præsteret ikke at ville snakke med en mandlig finansordfører, fordi det var en hr.
Så det er jo ikke altid kønnet, der sikrer, at man får nogle mennesker ind, som egentlig vil det bedste.
Og det er jo det, der for mig er problemstillingen i det her, fru Rosa Lund.
Men det er det, at man gør det her til noget, hvor man sætter måltal på noget, men kun i toppen, kun i flødeskumslagene.
Så hvorfor er det, at Enhedslisten ikke sørger for måltal hele vejen ned?
Rosa Lund (EL), 2023-04-19:
Men når det er sagt, er partiledere jo ikke de eneste, som repræsenterer toppen af samfundet.
Faktisk vil jeg vove at påstå, at der findes virksomhedsledere i Danmark, som bestemmer væsentlig mere end f.eks. min partileder.
Det er jeg da ærgerlig over – jeg ville da ønske, at det var fru Mai Villadsen, der bestemte det hele.
Men sådan er det jo ikke.
Og derfor synes jeg ikke, sammenligningen holder.
Mikkel Bjørn (DF), 2023-04-19:
Når der er en overrepræsentation af mænd inden for eksempelvis slamsugerfaget, det kunne også være inden for håndværkerbranchen, og en overrepræsentation af kvinder inden for pædagogfaget, det kunne også være inden for sundhedssektoren, hvad mener ordføreren så er årsagen til den overrepræsentation?
Altså, hvorfor er der flere mænd inden for eksempelvis slamsugerfaget?
Rosa Lund (EL), 2023-04-19:
Tak for det.
Det gælder selvfølgelig også, hvad angår en mere ligelig kønsfordeling i ledelser og bestyrelser, hvor vi i Danmark bevæger os i sneglefart, særlig i forhold til de lande, vi normalt sammenligner os med.
Det betyder, at kvinder ikke har samme adgang som mænd til toppen af samfundet, som derfor domineres af mænd.
Det er dårligt for kvinder, for samfundet, og ifølge undersøgelser også for virksomhederne selv.
Derfor skal vi selvfølgelig ikke afskaffe, men udvikle de politikker, der eksisterer, for at nå en mere ligelig kønsfordeling i ledelser og bestyrelser.
Endnu en gang – må jeg sige – udstiller Liberal Alliance, at Liberal Alliance faktisk ikke rigtig går ind for ligestilling, og det er jo fair nok.
Det er ærlig snak.
Men jeg synes, man skal lade være med at dække det ind under, at det her skulle være for kvindernes skyld eller for ligestillingens skyld, for det er det modsatte.
Enhedslisten er meget åbne over for nye og bedre forslag til, hvordan vi kan øge ligestillingen.
Og det undrer mig derfor, at Liberal Alliance bruger sine kræfter på at forsøge at tilbagerulle de fremskridt, som der er opnået på ligestillingsområdet.
Virksomhederne siger jo selv – i hvert fald hvis man lytter til deres brancheorganisationer – at de er glade for de her måltal.
Derfor har jeg lidt svært ved at forstå, at det her skulle være ligestillingspolitik.
Men altså, der er jo også en grund til, at Liberal Alliance er yderst på den ene fløj og Enhedslisten er yderst på den anden fløj, og det er måske også meget fint, at der er nogle partier, som gør sig meget umage for at klargøre forskellene i dansk politik.
Enhedslisten kan ikke støtte det her beslutningsforslag.
Charlotte Broman Mølbæk (SF), 2023-04-19:
Jeg synes, at det er vigtigt, at vi snakker om og i øvrigt også begynder at lave nogle forandringer i vores samfund i forhold til den kønsulighed, der er.
Den vil jeg sådan set altid være optaget af.
Det vil vi altid være optaget af i SF.
Det handler jo først og fremmest om, at vi er nogenlunde ligeligt repræsenteret i ledelsespositioner og særlige beslutningsfora, uagtet hvilket køn, hvilken hudfarve osv. vi har.
Det handler også om, at der ikke skal være ulige muligheder for netop at gå den vej.
Derfor bliver vi nødt til at arbejde videre.
Vi anser os i Danmark for at være et ret moderne land, hvor vi mener, at der skal være bevægelsesfrihed, og vi kan fortælle vores døtre, at de kan blive, præcis hvad de vil.
Vi vil gerne kigge ind i det, vi vil gerne have, at vi reflekterer over det sammen, og vi vil faktisk også gerne levere på, at der så sker reelle forandringer.
Sólbjørg Jakobsen (LA), 2023-04-19:
Tak, og tak for talen.
Det bliver nævnt af ordføreren, at der er behov for mangfoldighed i forskellige sammenhænge, bl.a. også her i Folketinget og i magtpositioner, fordi kvinder også skal repræsenteres.
Er vi kommet dertil, hvor køn spiller så stor en rolle igen, som det også gjorde dengang, hvor vi manglede stemmeret og fik den, ligesom hr. Kim Edberg Andersen nok heller ikke havde været stemmeberettiget før det, fordi der faktisk også var mænd af mindre adel karakter, som først fik stemmeret der.
Jeg vil personligt sige, at hvis jeg ikke selv sad her, ville jeg hellere have – selv om jeg godt kan se fru Rosa Lund som en dejlig rejsemakker, når man skal af sted – at hr. Kim Edberg Andersen repræsenterede mig politisk her i Folketinget.
Skal kønnet spille så stor en rolle, som det begynder at gøre igen?
Charlotte Broman Mølbæk (SF), 2023-04-19:
Jeg tror desværre, at ordføreren drager nogle meget forhastede konklusioner, og jeg vil også minde ordføreren om, at det faktisk slet ikke er det, vi debatterer.
Så når du beder mig om at redegøre for, hvorfor der er en større kønsandel der søger nogle bestemte stillinger, er vi jo langt uden for, hvad det reelt set er, vi behandler.
Og det ville også være pænt useriøst, hvis jeg skulle komme og give ordføreren en fyldestgørende forklaring på, hvorfor det er, som det er.
Hvis ordføreren fisker efter, om der er forskel på mænd og kvinder, vil jeg sige, at det kan der givetvis være, men jeg køber simpelt hen ikke ind på den kønsstereotype opfattelse og vil ikke være med til at videreføre den fremadrettet i forhold til vores samfund.
Mikkel Bjørn (DF), 2023-04-19:
Det var bare ikke et svar på spørgsmålet, nemlig hvorfor der er flere mænd, der søger mod håndværkerfaget, mod slamsugerfaget, og flere kvinder, der søger mod eksempelvis pædagogfaget og sundhedssektoren.
Det er det, jeg er nysgerrig efter at finde ud af, men det svarede ordføreren bare ikke på.
Og så ved vi jo faktisk, at årsagen til, at der er flere mænd, der søger mod eksempelvis lederstillinger inden for pædagogfaget, er, at der er flere mænd, der interesserer sig for at sidde i ledelseslag inden for pædagogfaget, og færre kvinder.
Charlotte Broman Mølbæk (SF), 2023-04-19:
Det tror jeg der er mange årsager til, men jeg kan da fortælle ordføreren, at jeg er uddannet pædagog og i øvrigt også selv har arbejdet på området, og hvor vi har ønsket, at der var langt flere mænd, der også kom ind og blev pædagoger.
Jeg kan så faktuelt også sige, at der inden for pædagogfaget også findes en mindre skævvridning mellem kønnene.
Der er faktisk en lidt højere løn til mændene, og mændene sidder i øvrigt også i højere grad i ledelsespositionerne.
Så til det med lige at skære over en kam, hvorfor de mange forskellige fag ser forskellige ud, vil jeg sige, at det er der mange, lange traditioner for, men det er også noget, vi er optaget af at gøre noget ved, også når det gælder pædagogfaget.
Vi vil rigtig gerne nedbryde nogle af de mange barrierer, der kan være for nogle mænd med hensyn til at træde ind i lige præcis pædagogfaget.
Mange kan være bekymrede for, om de bliver anklaget for noget.
Så der er også rigtig meget at tage fat i på den dagsorden; den hænger bare ikke sammen med den dagsorden, vi behandler i dag.
Kim Edberg Andersen (NB), 2023-04-19:
Tak for det.
Rosa, her er vi jo i hvert fald ikke enige, og det har jeg også stor respekt for.
Rosa går ind for kvoter, og det kommer jeg aldrig til.
Men i forhold til det med toppen af samfundet, hvordan er fordelingen så af partiledere i Folketingssalen nu?
Er den ikke sådan forholdsvis rimelig?
Og der mindes jeg ikke, at det har været nødvendigt med måltal.
Lars-Christian Brask (LA), 2023-04-19:
Jamen det er så bare ikke det, der står, for der står jo også i felter f.eks.
Men lad os nu bare tage den hypotetiske situation, at der sker et eller andet i Rusland, så al den gas, der kommer op der, fuldstændig forsvinder – så er det fuldstændig tåbeligt at beslutte noget i den her retning.
Og der står klart og tydeligt i oplægget i bemærkningerne, at det gælder nye felter.
Det kan også godt være, det ikke gælder efter 2050, men det er jo også den geografiske ekspansion, som der bliver talt om.
Og så er det i øvrigt stadig væk på udlånssiden fra bankernes side og ikke på investeringssiden, men finansiering er jo både investering og lån.
Lisbeth Bech-Nielsen (SF), 2023-04-19:
Ordføreren siger, at der stadig væk er behov for fossil energi frem til 2050.
Det er jo helt rigtigt, og det er også det, Det Internationale Energiagentur tager udgangspunkt i i deres scenarie, som skal balancere forsyningssikkerhed og vækst med klimaneutralitet i 2050.
Derfor siger de, at i de eksisterende felter, dem, der allerede findes og opereres i, i verden, er der nok kul, olie og gas til 2050.
Det vil sige, at ekspansion er noget, der går ud over 2050.
Det handler ikke om kul, olie og gas frem til 2050, men om ekspansion efter 2050.
Det er bare lige for at gøre det klart.
Det var mange ord uden at svare på mit spørgsmål.
Jeg spurgte om, hvad ministeren siger til, at ECB opfordrer medlemslandene til at lave obligatoriske klimaplaner, altså det, som vi foreslår her.
Vi mangler ikke ord fra regeringen; vi mangler handling.
Så hvad er svaret på, at ECB opfordrer medlemslandene til at lave obligatoriske klimaplaner?
Morten Bødskov (S), 2023-04-19:
Meget kan man beskylde regeringen for, men på klimaområdet kan man bestemt ikke beskylde regeringen for at træde vande og være passive.
Det tror jeg man må sige.
Selv i forhold til den tidligere regering har den her regering skærpet klimamålsætningerne for eksempelvis klimaneutralitet, og det får jo stor betydning for, hvordan vi vil sikre at fremme den grønne omstilling i det danske samfund.
Nogen har måske for et kort øjeblik siden set, at noget af det, som vi også har åbnet op for, er nye finansieringsformer af vedvarende energi.
Når jeg møder mine kollegaer rundtomkring i verden, og når vi i Folketinget møder vores politiske kollegaer , så kigger alle jo mod Danmark, og det gør de, fordi Danmark har de grønne løsninger, og det er i høj grad understøttet af EU, og det tror vi er den rigtige vej at gå, når vi taler om den finansielle sektor.
Meget andet kan vi gøre, og det gør vi bl.a. med regeringsgrundlaget i fokus .
Lisbeth Bech-Nielsen (SF), 2023-04-19:
Ministeren siger, at det ikke kan komme som en overraskelse, men det gør det.
Jeg havde faktisk troet, at regeringen ville række hånden ud her og sige: Vi vil gerne lave et lovforslag; der er måske nogle ting, der skal rettes til i beslutningsforslaget eller lignende.
Jeg synes, der er ved at tegne sig et billede af, at det her bare er en nejregering: nej, nej, nej.
På en dag med et grønt topmøde på Marienborg synes jeg, det er ekstra ærgerligt.
Det er jo meget belejligt at sparke bolden over på EU's banehalvdel.
Man kan stille sig selv det principielle spørgsmål, hvad vi skal med en dansk regering, hvis det ikke giver nogen mening, at vi laver noget som helst i Danmark.
Vi har trods alt også lavet en 70-procentsmålsætning i Danmark, fordi vi gerne ville vise vejen for andre og vise, at vi kan være ambitiøse i Danmark.
Frankrig arbejder faktisk med klimaplaner, og det gør Storbritannien og en række af de mindre EU-lande også.
ECB opfordrer de europæiske medlemslande til at lave obligatoriske klimaplaner.
Hvad siger ministeren til det?
ECB opfordrer os til det.
Thomas Danielsen (V), 2023-04-19:
Tak for det.
Det giver sådan set ikke anledning til andet end at sige, at jeg også ønsker at modtage input fra alle ordførere og partier i Folketinget.
Der er dog en taxaforligskreds, som er dem, der forhandler det, men det ændrer ikke på, at jeg har åbne ører over for både mine kollegaer i Folketinget og over for branchen.
Kenneth Fredslund Petersen (DD), 2023-04-19:
Jeg vil bare kvittere og sige tak.
Jeg glæder mig til de forhandlinger, vi kommer til, når vi skal have kigget på taxiloven, og jeg håber på, vi kan finde en rigtig god løsning, der vil sikre landdistrikterne og øerne en solid og god mulighed for persontransport.
Thomas Danielsen (V), 2023-04-19:
Det skal vi, for så har man jo politisk mulighed for at lave justeringer af taxiloven i en bedre retning ud fra de erfaringer, vi får ude fra de enkelte vognmænd og chauffører osv. i Danmark.
Men det er selvfølgelig også med et særligt fokus på, hvad vi kan gøre i landdistrikterne.
Er der nogle særlige ting i byerne, og er der måske nogle andre behov ude på landets småøer?
Kenneth Fredslund Petersen (DD), 2023-04-19:
Det er helt korrekt, når transportministeren siger, at vi skal være åbne over for alle muligheder.
Fakta er jo i dag, at taxalovgivningen er underlagt en række lovkrav, som vi så ved sidste forsøg at Uber ikke var i nærheden af at leve op til.
Det er jo det, der gør den allerstørste forskel.
Vi ved begge, at udfordringen med taxadøden ude i landdistrikterne er et stort problem, og jeg antager, at Kim Valentins tweet formentlig har været et modsvar til dette.
Hvad agter ministeren at gøre for at komme denne udfordring til livs?
Thomas Danielsen (V), 2023-04-19:
Jeg blander mig jo sådan set ikke i private virksomheder, som overholder dansk lovgivning.
Jeg ved, at Uber har lavet en række justeringer af deres koncepter osv., alt efter hvilket land de opererer i.
Så jeg tror ikke, man længere bare kan sige, at Uber er Uber.
F.eks. er der i vores nabolande stillet krav om chaufførkort, og så har de lavet reglerne sådan, at skal du være Uberchauffør, skal du have chaufførkort.
Vi har nogle andre regler i Danmark, og det gør, at de ikke opererer her.
Men hvis du som virksomhed ønsker at overholde dansk lovgivning, vil jeg ikke som transportminister afvise nogen virksomheder.
Kenneth Fredslund Petersen (DD), 2023-04-19:
Vi er i Danmarksdemokraterne glade for, at regeringen kerer sig om landdistrikterne.
Når det så er sagt, tror jeg nu, det er ganske urealistisk, at en potentiel Uberchauffør ville tage turen fra eksempelvis Vejle eller Billund til Give og køre mig 4 km hjem, for derefter at skulle liste tilbage til Vejle eller Billund.
Jeg vil derfor høre ministeren, om ikke ministeren finder det urealistisk, at det er Uber, som skal redde landdistrikterne.
Thomas Danielsen (V), 2023-04-19:
Tak for det, formand, og tak for spørgsmålet fra spørgeren.
Alle virksomheder, der følger de til enhver tid gældende love i Danmark, er velkomne.
Jeg kan bl.a. oplyse, at på taxaområdet har man i foråret 2021 aftalt, at der frem mod anden evaluering af taxiloven skal laves en analyse af taxabetjeningen i landdistrikterne.
Samtidig nedsætter regeringen et ekspertudvalg, der skal komme med anbefalinger til en ny struktur for busbetjeningen i Danmark, som skal understøtte dækningen i både byer og yderområder.
Ekspertudvalget skal i den forbindelse også se på de trafikale sammenhænge i Danmark, herunder mellem byer og landdistrikter.
Der er således gang i mange forskellige spor, og det skal være tilladt at vende alle løsninger.
Kenneth Fredslund Petersen (DD), 2023-04-19:
Tak, formand.
Er regeringen enig med ministerens partikollega Kim Valentin, når han på Twitter den 9. april 2023 skriver: »Vi burde overveje UBER igen... ellers vil landdistrikterne blive svære at bo i!«?
Louise Schack Elholm (V), 2023-04-19:
Det er jeg jo enig i.
Selvfølgelig skal det være i samspil med befolkningen.
Jeg mener, at vi både skal have høje grønne ambitioner og tage os af de mennesker, der bor i de lokalområder, hvor det er, så de ikke bliver generet unødigt.
Susie Jessen (DD), 2023-04-19:
Det er jeg rigtig glad for.
For vi har jo set bl.a. nede i Sønderjylland, at der er en lillebitte landsby, hvor der så bare er stålmark hele vejen rundtom.
Og nu i en tid, hvor landdistrikterne har det svært, og hvor vi ser et Danmark, der er ved at knække mere og mere over, synes jeg bare, at vi ikke skal ødelægge de primære grunde til, at folk flytter på landet.
Det er jo luften, omgivelserne og markerne, som man kan se ud over.
Det her skal bare gøres i samspil med befolkningen og ikke i modspil med dem.
Louise Schack Elholm (V), 2023-04-19:
Altså, først og fremmest har vi jo sendt en solcellebekendtgørelse i høring.
Det sætter grænser for, hvor tæt du må opsætte solceller på bebyggelse.
For nogle er jo nærmest blevet omringet af solceller.
Man skal selvfølgelig vise hensyn til de mennesker, der bor i lokalområderne.
Vi har allerede nogle eksisterende rammer for VE-bonus og kompensation til borgere, der bor i nærheden af vedvarende energi-anlæg.
Vi er også åbne over for at se på, om der er behov for mere.